বেটেলগ্ৰাউণ্ড্‌ছ ম’বাইল ইণ্ডিয়া

বেটেলগ্ৰাউণ্ড্‌ছ ম’বাইল ইণ্ডিয়া (; চমুকৈ বিজিএমআই, BGMI), বা পূৰ্বৰ পাব্জি ম’বাইল ইণ্ডিয়া হৈছে ভাৰতত উপলভ্য পাব্জি ম’বাইলৰ এটা সংস্কৰণ। ই ক্ৰাফ্টন কোম্পানীৰ এটা অনলাইন মাল্টিপ্লেয়াৰ বেটেল ৰয়াল গে’ম। এই গে’মটো প্ৰথমে ২ জুলাই ২০২১ তাৰিখে এণ্ড্ৰইড ডিভাইচৰ বাবে ভাৰত চৰকাৰে ২০২২ চনৰ ২৮ জুলাইত ভাৰতত এই গে’মটো নিষিদ্ধ কৰে। ক্ৰাফ্টনে প্ৰকাশ কৰা এক বিবৃতি অনুসৰি, ২৬ মে’,২০২৩ তাৰিখে এই নিষেধাজ্ঞা আঁতৰোৱা হয়।

গে’মপ্লে’

বেটেলগ্ৰাউণ্ড্‌ছ ম’বাইল ইণ্ডিয়া হৈছে এটা বেটেল ৰয়াল গে’ম য’ত ১০০গৰাকী খেলুৱৈৰ মাজত প্ৰতিযোগিতা হয়। খেলুৱৈসকলে অকলশৰে বা চাৰিগৰাকী পৰ্যন্ত খেলুৱৈৰ দল হিচাপে গে’মত সোমাব পাৰে।

প্ৰত্যেক মেট্‌চৰ আৰম্ভণিত খেলুৱৈসকলে এখন বিমানৰ পৰা সাতখন মানচিত্ৰৰ কোনো এখনত পেৰাচ্যুটেৰে অৱতৰণ কৰে।

প্ৰতিটো ৰাউণ্ডতে মানচিত্ৰৰ ওপৰত বিমানখনৰ উৰণৰ পথ সলনি হয় আৰু খেলুৱৈসকলে পেৰাচ্যুটেৰে তললৈ নমাৰ সৰ্বোত্তম সময় দ্ৰুততাৰে নিৰ্ধাৰণ কৰিবলগীয়া হয়। খেলুৱৈসকলৰ হাতত আৰম্ভণিত কোনো সা-সঁজুলি নাথাকে, অৱশ্য কিছুমান স্বনিৰ্বাচিত কানি-কাপোৰ থাকে যাৰ দ্বাৰা গে’মপ্লে’ত কোনো প্ৰভাৱ নপৰে। মাটিত অৱতৰণ কৰাৰ পাছত খেলুৱৈসকলে বিভিন্ন অট্টালিকা, পৰিত্যক্ত চহৰ আদিৰ পৰা অস্ত্ৰ, বাহন, ঢাল আদি বিচাৰি ল’ব পাৰে। খেলৰ আৰম্ভণিত এইবোৰ পদ্ধতিগতভাৱে বিতৰণ কৰা হয় আৰু উচ্চ বিপদাশংকা থকা অঞ্চলবোৰত উন্নতমানৰ সা-সঁজুলি পোৱা যায়। মৰি যোৱা খেলুৱৈৰ সা-সঁজুলি অন্য খেলুৱৈয়ে সংগ্ৰহ কৰিব পাৰে। খেলুৱৈসকলে ফাৰ্ষ্ট-পাৰ্ছন বা থাৰ্ড-পাৰ্ছন দৃষ্টিকোণেৰে খেলিব পাৰে, য’ত যুদ্ধ আৰু পৰিস্থিতি-সম্বন্ধীয় সচেতনতাৰ ক্ষেত্ৰত দুয়োৰে নিজ-নিজ সুবিধা-অসুবিধা থাকে।

কেইমিনিটমানৰ মূৰে-মূৰে মানচিত্ৰখনৰ খেলিবপৰা অঞ্চল এক যাদৃচ্ছিক অৱস্থানৰ ফালে সংকুচিত হৈ গৈ থাকে, য’ত সুৰক্ষিত অঞ্চলৰ বাহিৰত ধৰা পৰা খেলুৱৈৰ ক্ৰমান্বয়ে ক্ষতি হয় আৰু সময় থাকোঁতে সুৰক্ষিত অঞ্চলত নোসোমালে মৰি যায়; গে’মত সীমাটো এটা উজ্জ্বল নীলা দেৱালৰ নিচিনা দেখা যায় যি ক্ৰমান্বয়ে সংকুচিত হৈ গৈ থাকে। ইয়াৰ ফলত মানচিত্ৰ সীমাবদ্ধ হৈ গৈ থাকে আৰু শত্ৰুৰ লগত মুখামুখি হোৱাৰ সম্ভাৱনা বৃদ্ধি পায়। মেট্‌চৰ সময়ছোৱাত মানচিত্ৰখনৰ যাদৃচ্ছিক অঞ্চলত ৰঙা চিন ওলায় আৰু সেই অঞ্চলত বোমা-বৃষ্টি হয়, যি সেই অঞ্চলত থকা খেলুৱৈসকলৰ বাবে ভীতিৰ সৃষ্টি কৰে। দুয়োটা ক্ষেত্ৰতে খেলুৱৈসকলক কেইমিনিটমান আগতেই সতৰ্ক কৰি দিয়া হয়, যাৰ দ্বাৰা তেওঁলোকে সুৰক্ষিত স্থানলৈ যাবলৈ সময় পায়। এখন বিমান মাজে-সময়ে খেলিবপৰা মানচিত্ৰৰ বিভিন্ন অংশৰ ওপৰেদি যাদৃচ্ছিকভাৱে বা য’তেই খেলুৱৈয়ে ফ্লেয়াৰ গান ব্যৱহাৰ কৰে তালৈকে উৰি আহে আৰু এটা লুট পেকেজ পেলাই থৈ যায় য’ত এনে কিছুমান সা-সঁজুলি থাকে যি সাধাৰণতে গে’মত পোৱা নাযায়। এই পেকেজবোৰৰ পৰা বৰকৈ চকুত-পৰা ৰঙা বা হালধীয়া ধোঁৱা ওলায়, যি আগ্ৰহী খেলুৱৈসকলক আকৰ্ষিত কৰে আৰু ফলত অতিৰিক্ত সংঘাতৰ সৃষ্টি হয়। এটা সম্পূৰ্ণ ৰাউণ্ডত প্ৰায় ৩০ মিনিট সময় লাগে।

বিকাশ

২০২০ চনৰ ২ ছেপ্টেম্বৰত ভাৰত চৰকাৰৰ ইলেক্ট্ৰনিক্স আৰু তথ্য প্ৰযুক্তি মন্ত্ৰালয়ে তথ্য প্ৰযুক্তি আইন, ২০০০-ৰ ধাৰা ৬৯A-ৰ অধীনত ভাৰতৰ সাৰ্বভৌমত্ব, অখণ্ডতা, প্ৰতিৰক্ষা, ৰাষ্ট্ৰৰ নিৰাপত্তা আৰু জনশৃংখলাৰ প্ৰতি ভাবুকিস্বৰূপ আৰু ক্ষতিকাৰক কাৰ্য্যকলাপৰ কথা উল্লেখ কৰি ১১৭টা চীনা এপ্লিকেশ্যন-সহ পাব্জি ম’বাইল নিষিদ্ধ কৰে।

২০২০ চনৰ নৱেম্বৰ মাহত প্ৰকাশ পাইছিল যে পাব্জি ম’বাইল ই‌ণ্ডিয়া নামেৰে ভাৰতত পাব্জি ম’বাইল পুনৰ মুকলি কৰা হ’ব৷ ২০২০ চনৰ ২৪ নৱেম্বৰত দ্য টাইম্‌ছ অৱ ইণ্ডিয়াই প্ৰকাশ কৰা অনুসৰি ভাৰতত পাব্জি ম’বাইল পুনৰ মুকলি কৰাৰ উদ্দেশ্যে পাব্জি ষ্টুডিঅ’ছ আৰু দক্ষিণ কোৰিয়াৰ ভিডিঅ’ গে’ম কোম্পানী ক্ৰাফ্টনে ভাৰত চৰকাৰৰ ক’ৰ্পৰেট পৰিক্ৰমা মন্ত্ৰালয়ৰ অধীনত পাব্জি ই‌ণ্ডিয়া প্ৰাইভেট লিমিটেডৰ পঞ্জীয়ন কৰে।

২০২১ চনৰ মে’ মাহত প্ৰকাশ পাইছিল যে ভাৰতীয় গে’মিং বজাৰত সোমাবলৈ পাব্জি ম’বাইলক বেটেলগ্ৰাউণ্ড্‌ছ ম’বাইল ইণ্ডিয়া হিচাপে ৰিব্ৰেণ্ড কৰা হ’ব। ইয়াৰ পাছত ২০২১ চনৰ ৭ মে’ত দ্য ইণ্ডিয়ান এক্সপ্ৰেছে প্ৰকাশ কৰিছিল যে ক্ৰাফ্টনে এটা প্ৰেছ বিবৃতিত নিশ্চিত কৰিছে যে তেওঁলোকে পাব্জি ম’বাইলৰ দৰে গে’ম বেটেলগ্ৰাউণ্ড্‌ছ ম’বাইল ইণ্ডিয়া মুকলি কৰিবলৈ ওলাইছে।

মুক্তিলাভ

২০২১ চনৰ ৬ মে’ত এই গে’মৰ ঘোষণা কৰা হয়। ২০২১ চনৰ ১৮ মে’ৰ পৰা এণ্ড্ৰইড ব্যৱহাৰকাৰীৰ বাবে গে’মটোৰ প্ৰি-ৰেজিষ্ট্ৰেশ্যন আৰম্ভ হয় আৰু গে’মটোৰ আৰ্লী এক্সেছ বিটা সংস্কৰণ ১৭ জুন ২০২১ তাৰিখে কেৱল এণ্ড্ৰইড ব্যৱহাৰকাৰীৰ বাবে মুকলি কৰা হয়। এই গে’মটো ২০২১ চনৰ ২ জুলাই তাৰিখে এণ্ড্ৰইড ডিভাইচৰ বাবে

তথ্যসূত্ৰ

শ্ৰেণী:ম’বাইল গে’ম
শ্ৰেণী:ভাৰতীয় গে’ম
শ্ৰেণী:বেটেল ৰয়াল গে’ম
শ্ৰেণী:মাল্টিপ্লেয়াৰ ভিডিঅ’ গে’ম
শ্ৰেণী:ভিডিঅ' গেম